EkBass/fiwiki-20250220-pages-articles huggingface dataset:
Avidiini

Avidiini on 66–69 kilodaltonin kokoinen kananmunan valkuaisesta eristetty emäksinen glykoproteiini, jonka tärkein ominaisuus on sen kyky sitoa biotiinia. Jokainen avidiinimooli kykenee sitomaan neljä moolia biotiinia. Avidiinin ja biotiinin välinen ei-kovalenttinen sidosaffiniteetti (Kd=10-15 M) on korkeimpia tunnettuja biologisten komponenttien välisiä sidosvuorovaikutuksia. == Rakenne == Avidiini koostuu neljästä alayksiköstä (molekyylipaino 15 500–15 800 daltonia), jotka ovat identtisiä 128 aminohapon mittaisia polypeptidejä. Kussakin alayksikössä on sokerisivuketju, joka ei kuitenkaan ole välttämätön avidiinin biotiininsitomiskyvylle. Avidiini on vesiliukoinen ja kestää suuria suolapitoisuuden ja happamuuden vaihteluita erityisesti esiintyessään kompleksina biotiinin kanssa. Huolimatta siitä, että avidiini on saatu osittain puhdistetuksi jo vuonna 1942, ei sen varsinaisesta funktiosta vieläkään ole kiistatonta selvyyttä. On esitetty hypoteesejä sen toimimisesta biotiinin varastoijana tai antibioottisena tekijänä, mutta nämä ovat jääneet ajatusmallien tasolle selvien tutkimuksellisten todisteiden puuttuessa. Jälkimmäistä mallia tukee kuitenkin avidiinin kyky estää useitten mikro-organismien kasvu sekä sen induktio soluvaurioiden ja tulehdusreaktioiden yhteydessä kanan muissakin kudoksissa kuin munanjohtimessa. == Aminohappojärjestys ja kloonaaminen == Avidiinin aminohappojärjestys selvitettiin vuonna 1971 (Delange ja Hung) ja sen cDNA saatiin kloonattua ja karakterisoitua kokonaisuudessaan vuonna 1987. Avidiinigeenin kloonaaminen osoittautui kuitenkin huomattavan hankalaksi; paljastui että avidiini kuului geeniperheeseen, josta aluksi saatiin kloonattua vain muita geeniperheen jäseniä. Lopulta myös varsinainen avidiinigeeni kloonattiin. == Hyödyntäminen tutkimuksessa == Avidiinin ja biotiinin välinen tiukka sidos on mahdollistanut useita biologiseen tutkimukseen liittyviä tekniikoita. Avidiinin avulla on voitu puhdistaa ja eristää aineita, jotka jo luonnostaan sisältävät biotiinia. Monia aineita on voitu myös biotinyloida, jolloin biotiini on kovalenttisesti liitetty tutkittavaan aineeseen valeriaanahapposivuketjunsa avulla. Systeemin yhtenä hyvänä puolena voidaan pitää sitä, että tämäntapainen konjugointi harvoin muuttaa ratkaisevasti tutkittavan aineen biologisia tai fysikokemiallisia ominaisuuksia. Toisaalta modifioidun yhdisteen biotiiniosan on edelleen mahdollista sitoutua avidiiniin. Toinen merkittävä etu on avidiinin kyky sitoa useampia biotiinimolekyylejä. Tämä on tehnyt mahdolliseksi erilaisten biotiinia sisältävien molekyylien keskinäisen konjugoinnin ja täten lisännyt avidiini-biotiini-teknologian käyttötapoja. Erityyppisten markkeriryhmien konjugointi avidiiniin on mahdollistanut biotinyloitujen kohdemolekyylien osoitukset esimerkiksi entsymaattisin keinoin sekä kaksoisleimaukset. Eräs tärkeä etu on myös se, että kaupallisesti on saatavilla suuri joukko sekä biotinyloituja että avidiinikonjugoituja tuotteita. == Aiheesta muualla == *Terveysportti: Avidiini *PubChem: Avidin Luokka:Proteiinit
Dugongi

Dugongi (Dugong dugon) on sireenieläinten lahkoon kuuluva nisäkäs yhdessä manaattien ja sukupuuttoon kuolleen stellerinmerilehmän kanssa. Nimi dugongi tulee malaijin kielen sanasta ”duyung”, joka tarkoittaa merenneitoa. == Ulkonäkö ja koko == Dugongi on sireenieläinten lahkon pienikokoisin jäsen. Aikuiset yksilöt ovat yleensä alle kolme metriä pitkiä, ja painavat suurimmillaan 420 kilogrammaa. Syntyessään dugongi painaa 20–35 kilogrammaa, ja on 100–120 senttimetrin pituinen. == Levinneisyys == Dugongien levenneisyysalue käsitti joskus tropiikissa koko Tyynenmeren ja Intian valtameren. Nykyään suurimmat populaatiot asuvat Isolla valliriutalla Australiassa ja Torresinsalmessa Uudesta-Guineasta etelään. Pienempiä populaatioita löytyy Mosambikin, Egyptin ja Kenian rannikolta sekä Palaulta. 22. tammikuuta 2003, 70 vuotta katoamisensa jälkeen, löydettiin yksi dugongi Tansanian rannikolta. == Ravinto == Dugongit ovat erikoistuneet syömään ja laiduntamaan meriruohoa. Ne etsiytyvätkin yleensä mataliin lahtiin, eivätkä yleensä suorita suuria kausittaisia muuttoja. == Lisääntyminen == Dugongit tulevat sukukypsiksi vasta 9–10 vuoden iässä. Ne saavat yleensä vain yhden poikasen kerrallaan 3–7 vuoden välein. Poikanen syntyy matalassa vedessä, ja emo hoitaa sitä kolme vuotta. == Lähteet == Luokka:Sireenieläimet Luokka:Uhanalaiset nisäkkäät
Pahan akseli

Pahan akseli () on Yhdysvaltain presidentin George W. Bushin hallinnon käyttöön ottama termi valtioista, joita Yhdysvallat pitää nimeämistään roistovaltioista vaarallisimpina. Bush käytti termiä ensimmäisen kerran puheessaan 29. tammikuuta 2002 kuvaamaan terrorismia tukevia hallituksia. Puheessaan hän mainitsi Pohjois-Korean, Iranin ja Irakin.Fact sheet: Bush's 'axis of evil' CNN 30.1.2002 == Katso myös == * Terrorismin vastainen sota * Roistovaltio == Lähteet == Luokka:George W. Bushin presidenttikausi Luokka:Poliittiset käsitteet Luokka:Yhdysvaltain ulkopolitiikka
Professional Mobile Radio

PMR - professional mobile radio eli ammattimainen liikuteltava radio on radiopuhelinjärjestelmä, joka tunnetaan private mobile radio -nimisenä Yhdistyneessä kuningaskunnassa ja Land mobile radiona Yhdysvalloissa. PMR:n sovelluksia ovat mm. 1988 julkaistu MPT-1327-, TETRA- ja APCO-25-järjestelmät. Professional Mobile Radiota ei tule sekoittaa PMR446-radiopuhelimiin (Personal mobile radio). ==Katso myös== *Nokia Actionet Luokka:Standardit Luokka:Radiotekniikka
Cavalier

Cavalier voi viitata seuraaviin asioihin: * Cleveland Cavaliers, yhdysvaltalainen NBA:ssa pelaava koripallojoukkue * Cavalier FC, bahamalainen jalkapalloseura * cavalierkingcharlesinspanieli, lyhyemmin cavalier, koirarotu * Alain Cavalier (s. 1931), ranskalainen elokuvaohjaaja * HMS Cavalier, Britannian kuninkaallisen laivaston hävittäjä * Chevrolet Cavalier, vuosina 1981–2005 valmistettu automalli * Chevrolet Cavalier, vuodesta 2016 lähtien valmistettu automalli * Toyota Cavalier, automalli * Vauxhall Cavalier, automalli. == Katso myös == * Cavalieri
Hajdú-Bihar

Hajdú-Bihar on lääni Itä-Unkarissa. Se rajautuu Békésin, Jász-Nagykun- Szolnokin, Borsod-Abaúj-Zemplénin ja Szabolcs-Szatmár-Beregin lääneihin sekä idässä Romaniaan. Läänin pääkaupunki on Debrecen. Muita kaupunkeja ovat Hajdúböszörmény ja Hajdúszoboszló. Läänin pinta-ala on 6 209 km² ja sen väkiluku arviolta 537 268 (vuonna 2015). Maasto on alavaa; se on osa Unkarin Suurta alankoa (Alföld). Korkein kohta on 170,5 metriä merenpinnan tasosta ja matalin 85 metriä. Läänin alueella virtaavat Tisza ja Körös. Hajdú oli alun perin heidukien perinteistä aluetta. Heidukit siirtyivät alueelle vuoden 1605 tienoissa Transilvanian ruhtinas István Bocskayn pyynnöstä vartioidakseen Transilvanian ja Osmanien valtakunnan välistä rajaa. Trianonin rauhansopimuksessa lääniin liitettiin Bihar-läänin rippeet. Suurin osa vanhasta Bihar-läänistä kuuluu nykyisiin Romaniaan, jossa alueen nimi on Bihor. == Lähteet == == Aiheesta muualla ==
Heves (lääni)

Heves on lääni Pohjois-Unkarissa. Se rajautuu Nógrádin, Borsod-Abaúj- Zemplénin, Jász-Nagykun-Szolnokin ja Pestin lääneihin. Läänin pääkaupunki on Eger. Muita tärkeitä kaupunkeja ovat Heves, Gyöngyös ja Hatvan. Läänin pinta- ala on 3 637 km² ja sen väkiluku arviolta 301 296 (vuonna 2015). Suuri osa lääniä kuuluu Unkarin Suureen alankoon, mutta läänin pohjoisosassa alkaa kumpuileva Karpaattien esimaasto. Mátra-vuoriston korkein kohta Kékes (1 014 m) on myös Unkarin korkein kohta. Läänin kaakkoisrajalla virtaa Tisza. Hevesin alue on tunnettu viininviljelystään, erityisesti Egerin alue, josta on myös peräisin kuuluisa viinilaatu Egri Bikavér, joka ensimmäisten kanistereissa Suomeen tuotujen erien keskinkertaisen tason vuoksi sai kansan suussa lempinimen ”Erkin pikakivääri”. == Lähteet == == Aiheesta muualla ==
Babeldaob

Babeldaob (joskus myös Babelthuap) on saari Palaussa, Tyynellä valtamerellä. Sen pinta-ala on 331 neliökilometriä. Se on pinta-alaltaan Palaun saarista suurin ja kattaa 70 % koko valtion maapinta-alasta.PalayConservation.org - FACT SHEET: Babeldaob . Viitattu 14.7.2013. Se sijaitsee Kororista koilliseen. Palaun korkein kohta, Mount Ngerchelchuus, sijaitsee Babeldaobissa. Babeldaobin eteläinen osa muodostaa Airain, joka on Palaun toiseksi asutetuin osavaltio. Airain lisäksi Babeldaobilla on yhdeksän osavaltiota, jotka ovat: * Aimeliik * Airai * Melekeok * Ngaraard * Ngarchelong * Ngardmau * Ngatpang * Ngchesar * Ngeremlengui * Ngiwal == Lähteet == Luokka:Palaun saaret
Mehmet Scholl

Mehmet Tobias Scholl (s. 16. lokakuuta 1970) on saksalainen jalkapalloilija. Scholl tuli tunnetuksi pitkästä urastaan FC Bayern Münchenissä. Hän pelasi hyökkäävänä keskikenttäpelaajana. == Ura == Scholl aloitti ammattilaisuransa Karlsruher Sport Clubissa ja siirtyi Bayern Müncheniin jo vuonna 1992. Hän pelasi Bayern Münchenissä yhteensä 449 ottelua tehden 116 maalia (tilanne kauden 2005–2006 jälkeen). Scholl on yksi Saksan Bundesliigan historian menestyksekkäimmistä pelaajista voitettuaan peräti kahdeksan liigamestaruutta, enemmän kuin kukaan muu pelaaja häntä ennen. Hän teki Bundesliiga-debyyttinsä Karlsruhen joukkueessa 21. huhtikuuta 1990 tullessaan kentälle 78. minuutilla vierasottelussa 1. FC Kölniä vastaan. Hän teki samassa ottelussa myös ensimmäisen Bundesliiga-maalinsa. Hän on tehnyt liigaurallaan 97 maalia (11 Karlsruhelle, 86 Bayernille) 378:ssa ottelussa (58 Karlsruhessa, 320 Bayernissa). Schollin vahvuuksina jalkapalloilijana on pidetty hänen kykyään tehdä peliä sekä hänen harhautus- ja vapaapotkutaitojaan. Vuoden 2001 alussa hänet äänestettiin vuoden 2000 parhaaksi pelaajaksi Bundesliigan ja Kakkosbundesliigan pelaajien äänestyksessä. Scholl pelasi Saksan maajoukkueessa 36 ottelua vuosien 1995–2002 aikana ja teki niissä yhteensä kahdeksan maalia. Hän oli mukana maajoukkueessa myös Saksan voittaessa vuoden 1996 EM-kisat. Vuoden 2000 EM-kisoissa hän pelasi Saksan kaikissa kolmessa ottelussa tehden yhden maalin. Scholl kärsi uransa aikana useista loukkaantumisista, mikä esti häntä vakiinnuttamasta paikkaansa maajoukkueessa ja pakotti hänet lopulta lopettamaan maajoukkueuransa ennen vuoden 2002 MM- kilpailuja. Scholl on yksi menestyksekkäimmistä saksalaisista jalkapalloilijoista, joka ei ole koskaan pelannut maailmanmestaruuskisoissa. Scholl meni vuonna 1993 naimisiin Susanne Pfannendörferin kanssa. Heidän poikansa Lucas-Julian syntyi heinäkuussa 1996. Scholl ja hänen vaimonsa erosivat lokakuussa 1996 vain kolme kuukautta yhteisen lapsen syntymän jälkeen. Tällä hetkellä Scholl seurustelee Jessica-nimisen naisen kanssa, jonka kanssa hänellä on yksi yhteinen lapsi, helmikuussa 2006 syntynyt tytär Polli. == Mestaruudet == * Bundesliiga (1994, 1997, 1999, 2000, 2001, 2003, 2005, 2006) * Mestarien liiga 2001 * UEFA Cup 1996 * Saksan Cup (1998, 2000, 2003, 2005) * Saksan Liigacup (1997, 1998, 1999, 2000, 2004) * Jalkapallon euroopanmestaruus 1996 == Yksityiselämä == Scholl syntyi Karlsruhessa saksalaisen äidin ja turkkilaisen maahanmuuttajaisän lapsena. Hänen isänsä jätti perheen Mehmetin ollessa viisivuotias ja palasi Turkkiin. Kun hänen äitinsä meni myöhemmin naimisiin saksalaisen Hermann Schollin kanssa, Mehmetin alkuperäinen sukunimi, Yüksel, vaihdettiin hänen isäpuolensa sukunimeen Scholl. == Lähteet == Luokka:Saksalaiset jalkapalloilijat Luokka:Saksan turkkilaiset Luokka:Vuonna 1970 syntyneet Luokka:Elävät henkilöt Luokka:Jalkapallon Euroopan mestarit
Airai

Airai on Palaun saarivaltion toiseksi asutetuin osavaltio Kororin jälkeen. Se sijaitsee Babeldaobin saaren etelärannikolla. Airain pinta-ala on 44 neliökilometriä ja siellä on 2 464 asukasta (vuonna 2015). Myös osavaltion suurin asutuskeskus on nimeltään Airai. Airain osavaltiossa sijaitsee Palaun kansainvälinen lentoasema. Osavaltio on yhdistetty sillalla läheiseen Kororin saareen. == Lähteet == Luokka:Palaun osavaltiot
Emuu

Emuut ovat itäsuomalaisia ja karjalaisia myyttisiä olentoja, jotka ovat jonkin kasvi- tai eläinlajin kantavanhempia. Emuu on synnyttänyt tai luonut jonkin kasvi- tai eläinlajin ja kantaa vastuun lajin toiminnasta ja huolenpidosta. Sana emuu on muunnos vanhasta äitiä tarkoittavasta sanasta emo. Metsästäjät pyysivät usein loitsuin eläinlajien kantavanhemmilta metsästysonnea. Ajateltiin, että kantavanhempi päättää, kenelle se antaa jälkeläisiään saaliiksi. Myös monilla pahoilla olennoilla tai asioilla oli kantavanhempi. Pahaa olentoa voitiin yrittää karkottaa vanhempansa luo tai uhata, että jos olento ei tottele, sen käytöksestä kerrotaan vanhemmalle. Myös kantavanhempaa saatettiin käskeä panemaan lapsensa kuriin. Monet kantavanhemmat tunnettiin nimeltä, tosin nimitykset vaihtelivat eri perinteissä. Tutkijat aina Christfried Gananderista lähtien ovat käyttäneet näistä olennoista sanaa "emuu", ja sana esiintyy myös taltioiduissa loitsuissa. Tosin olentoja nimitettiin muillakin emo-sanan muunnoksilla ja muilla äitiä tai vanhempaa merkitsevillä sanoilla. Joitakin kasvien ja eläinten kantavanhempia tiedetään nimeltä. * Hillervo – saukkojen emuu * Hongatar/Hongotar – karhujen emuu, honkien suojelija. Ärtyisä ja rujo; asuu Romentolassa * Höyheneukko – riistalintujen emuu * Juoletar – myös saukkojen emuu :femiinisestä -tar- päätteestä huolimatta miespuolinen (juolua = joenhaara) * Juonetar – peurojen emuu (juoni = (peura)jono) * Kati – puiden emuu :metsän kaunis ja nuori jumalatar, joka synnyttää puita * Kytöläinen – matojen emuu :Kytöläisen kyynelistä syntyivät myös pajut * Käreitär – kettujen emuu * Käres – käärmeitten emuu * Käärämöinen - sisiliskojen emuu * Lemmes – leppien emuu * Laus – porojen ja hirvien emuu * Lovetar (Louhiatar, Loveatar) - susien emuu, Pohjan akka, joka synnytti myös muita petoja sekä kolotuksia * Lukutar - mustaketun emuu. Mahdollisesti sanasta "lukka", joka on tarkoittanut hiekkapenkkaa, törmää tai louhikkoa - kaikki paikkoja, joihin ketuilla on tapana kaivaa pesäkolo. * Mammotar – matojen emuu, käärmeitten synnyttäjä * Nokeinen tai Nokeainen – mahdollisesti soopelin emuu, todennäköisemmin näädän tai majavan * Tapiotar – lintujen emuu * Tuheroinen - vesikkojen emuu, auttoi myös ahmojen ja saukkojen pyynnissä * Tyytikki – oravien emuu, myös Tapion ja hänen puolisonsa Mielikin tytär * Ulappala – koirien emuu * Äimätär - myös susien emuu ==Elottomien kohteiden emuita== * Kyllikki kerrotaan kivien emuuksi loitsuissa, joilla kiven aiheuttamia vammoja hoidetaan * Paiseitten emuuta sanotaan ruskeaksi ja rupiseksi neidoksi ==Lähteet== *Christfried Ganander: Mythologia Fennica (1789) *Martti Haavio: Suomalainen mytologia (1967) (Tuheroinen, Höyheneukko) * Heikki Lehikoinen: Tuo hiisi hirviäsi - Metsästyksen kulttuurihistoria Suomessa (2007) (Lukutar, Nokeainen) ==Aiheesta muualla== * Samaaninen Suomessa hyöri jumalia luonnon täydeltä, tiede.fi Luokka:Suomalaiset jumalat ja taruolennot
Jász-Nagykun-Szolnok

Jász-Nagykun-Szolnok on lääni Keski-Unkarissa. Se rajautuu Pestin, Hevesin, Hajdú-Biharin, Békésin, Csongrádin ja Bács-Kiskunin lääneihin. Pääkaupunki on Szolnok. Muita kaupunkeja ovat Jászberény, Törökszentmiklós, Karcag ja Mezőtúr. Läänin pinta-ala on 5 581 km² ja sen väkiluku arviolta 379 897 (vuonna 2015). Lääni on osa Unkarin Suurta alankoa (Alföld), jossa maasto on alavaa. Läänin alueella virtaavat Tisza- ja Zagyva-joet. Nimi Nagykun (”Suuri Kumania”) on peräisin kumaaneilta, jotka määrättiin tänne asumaan vuonna 1240 mongolien kukistettua heidät. == Lähteet == == Aiheesta muualla ==
Komárom-Esztergom

Komárom-Esztergom on lääni Luoteis-Unkarissa. Sen naapuriläänejä ovat Pest, Fejér, Veszprém ja Győr-Moson-Sopron. Pohjoisessa se rajautuu Slovakiaan. Lääni on nimetty Komáromin ja Esztergomin kaupunkien mukaan, joilla kummallakin oli ennen Trianonin rauhansopimusta oma lääninsä. Läänin pääkaupunki ja suurin kaupunki on nyt kuitenkin Tatabánya. Muita läänin suurimpia kaupunkeja ovat Tata ja Oroszlány. Läänin pinta-ala on 2 264 km² ja sen väkiluku arviolta 299 110 (vuonna 2015). Läänin pohjoisrajalla virtaa Tonava, ja läänin koilliskulmassa on ns. ”Tonavan mutka”, jossa Tonava kääntyy jyrkästi etelään. == Lähteet == == Aiheesta muualla ==
Greatest Hits (Guns N’ Roses)

Greatest Hits on yhdysvaltalaisen rockmusiikkia esittävän Guns N’ Roses- yhtyeen kokoelma-albumi. Albumi ilmestyi levy-yhtiö Geffen Recordsin julkaisemana 23. maaliskuuta 2004. Yhtyeen laulaja ja ainoa jäljellä oleva alkuperäisen kokoonpanon jäsen W. Axl Rose pyrki alun perin estämään kokoelma- albumin julkaisemisen kokonaan, sillä hän ei halunnut tuoda markkinoille vanhoista hiteistä koostettua albumia joka voisi varjostaa yhtyeen tulevaa Chinese Democracy-studioalbumia. Yhtyeen kotimaassa Yhdysvalloissa albumi päätyi Billboardin albumilistalla kolmanneksi, ja noustuaan Billboardin listalle uudelleen vuonna 2012 albumin sijoitus oli niin ikään kolmas. Yhdysvalloissa albumia on tähän mennessä myyty yli 5,2 miljoonaa kappaletta. Suomessa albumi ylitti ilmestyttyään sekä kulta- että platinalevyn myyntilukemat jo vuoden 2004 aikana. Ilmestyessään albumi ylsi Suomen virallisella albumilistalla kuudennelle sijalle, josta se kuitenkin nousi pian koko listan kärkipaikalle yhteensä viiden perättäisen viikon ajaksi. Greatest Hitsin ohella yhtyeen jokainen albumi, lukuun ottamatta vuonna 1999 ilmestynyttä livealbumia Live Era ’87-’93, on ylittänyt vähintään kultalevyrajan. Tähän mennessä albumia on myyty Suomessa yli 30 000 kappaletta. Vaikka albumi osoittautui valtavaksi myyntimenestykseksi ympäri maailmaa, se on saanut osakseen myös kritiikkiä. Osaa yhtyeen ihailijoista närkästytti se, että yhtyeen klassikkokappaleet "Estranged", "Mr. Brownstone" ja "Nightrain" uupuivat albumilta, kun taas esimerkiksi kritisoitu The Rolling Stonesin alun perin levyttämä "Sympathy for the Devil" ja The Skylinersin levyttämä "Since I Don't Have You" puolestaan lukeutuivat albumin kappalevalintoihin. == Kappalelista == # # # # # # # # # # # # # # == Muusikot == *W. Axl Rose - laulu, perkussiot kappaleessa "Welcome to the Jungle", vihellys kappaleissa "Patience" ja "Civil War", syntetisaattorit ja pilli kappaleessa "Paradise City", piano kappaleessa "November Rain" *Slash - soolo- ja rytmikitara, akustinen kitara kappaleissa "Civil War" ja "Patience" *Izzy Stradlin - rytmikitara kappaleissa 1-2 ja 4-11, akustinen kitara kappaleessa "Patience", taustalaulu kappaleissa 1-11 *Duff McKagan - bassokitara, taustalaulu, akustinen kitara kappaleessa "Patience" *Steven Adler - rummut kappaleissa 1-2, 4 ja 6, taustalaulu kappaleessa "Patience" *Matt Sorum - rummut ja taustalaulu kappaleissa 5 ja 7-14 *Dizzy Reed - piano ja koskettimet kappaleissa 5-14 *Gilby Clarke - rytmikitara ja taustalaulu kappaleissa "Ain't It Fun" ja "Since I Don't Have You" *Paul Tobias - rytmikitara kappaleessa "Sympathy for the Devil" == Arvostelut == *Desibeli.net *Amazon.com *Allmusic *All Music Guide * Imperiumi: 7/10Guns N´ Roses - Greatest Hits Viitattu 29.12.2022. * Soundi: Guns N´ Roses: Greatest Hits Viitattu 29.12.2022. == Lähteet == Luokka:Vuoden 2004 kokoelma-albumit Luokka:Guns N’ Rosesin albumit
Nógrád

Nógrád on lääni Pohjois-Unkarissa. Se rajautuu Pestin, Hevesin ja Borsod- Abaúj-Zemplénin lääneihin sekä pohjoisessa Slovakiaan. Pääkaupunki on Salgótarján. Muita kaupunkeja ovat Balassagyarmat ja Bátonyterenye. Läänin pinta-ala on 2 544 km² ja sen väkiluku arviolta 195 923 (vuonna 2015). Suuri osa lääniä on kukkulaista maastoa. Kolmasosa läänin pinta-alasta on metsää, jossa yleisimmät puulajit ovat tammi, pyökki, valkopyökki ja akasia. Läänin alueella kulkevia jokia ovat Ipoly, Galga ja Zagyva. == Lähteet == == Aiheesta muualla ==
Skandinaaviset kielet

thumb|Alueet, joilla skandinaavisia kieliä pääasiallisesti puhutaan. Skandinaaviset kielet eli pohjoisgermaaniset kielet ovat indoeurooppalaisen kielikunnan germaaniseen haaraan kuuluvia kieliä. Skandinaavisia kieliä ovat fääri, islanti, norja, ruotsi ja tanska. Norni, jota puhuttiin aikaisemmin Skotlannin rannikolla ja saaristoissa, on kuollut. Omaksi kielekseen voidaan erottaa myös Pohjois-Ruotsissa puhuttava älvdalska ja gutniska sekä sen jo sammunut muoto muinaisgutniska. Pohjoismaisia kieliä tutkiva kielitieteen ala on nordistiikka eli pohjoismainen filologia. Germaanit elivät alun perin eteläisessä Skandinaviassa. Indo­eurooppalaisesta kantakielestä erottui vähitellen vuoteen 700 eaa. mennessä kanta­germaaninen kieli, josta skandinavian kielet ja muut germaaniset kielet erkanivat ensimmäisellä vuosituhannella ajanlaskun alun jälkeen. Kieli syntyi yhtenäisen pohjoisen pronssikauden kulttuurin (arviolta 1700–600 eaa.) keskuudessa. Noin vuodesta 850 eaa. alkaen ilmasto viileni ja osa kansasta siirtyi nykyisten Saksan ja Alankomaiden alueelle. Näin germaaniheimot saivat alkunsa ja tästä syystä saksa ja hollanti ovat ruotsia osaavan osittain ymmärrettävissä. Skandinaviaan jääneistä germaaneista polveutuvat Skandinavian nykyiset asukkaat. == Lähteet == ==Aiheesta muualla== * Luokka:Seulonnan keskeiset artikkelit
Seriini

Seriini eli 2-amino-3-hydroksipropaanihappo (C3H7NO3) on yksi luonnon 20 yleisimmästä aminohaposta. Se on treoniinin ohella toinen kahdesta aminohaposta, jossa on alkoholi- eli hydroksyyliryhmä ja nämä kaksi aminohappoa ovat muutenkin hyvin toistensa kaltaiset: treoniinissa on metyyliryhmä 3-hiilessä, jossa seriinissä on vety. Seriinin isomeerisia muotoja ovat L-seriini, jonka CAS-numero on 56-45-1, D-seriini CAS-numero on 312-84-5 ja DL-seriini CAS-numero on 302-84-1. . Sen isoelektrinen piste on 5,70. ==Glykolysaatio== Proteiineissa seriinin hydroksyyliryhmä voidaan glykosyloida. Tällä saattaa olla merkitystä joidenkin diabeteksen vaikutusten ymmärtämisessä. Seriini on myös tyypillinen kinaasien fosforylaation kohde eukaryoottisolujen säätelyssä. ==Biosynteesi== Seriinin synteesi alkaa 3-fosfoglyseraatin hapettamisella, josta muodostuu 3-fosfohydroksipyruvaattia ja NADH:ta. Transaminaatioreaktiosta glutamaatin kanssa syntyy 3-fosfoseriiniä ja fosfaatin poistaminen jättää jäljelle seriinin. ==Lähteet== == Aiheesta muualla == *Terveysportti: Seriini *PubChem: Serine *PubChem: D-Serine *PubChem: DL-Serine * Food Component Database (FooDB): L-Serine * Food Component Database (FooDB): D-Serine *DrugBank: L-Serine *DrugBank: D-Serine *KEGG: L-Serine *KEGG: D-Serine *KEGG: DL-Serine * Small Molecule Pathway Database (SMPDB): Glycine and Serine Metabolism, Homo sapiens * Small Molecule Pathway Database (SMPDB): Protein Synthesis: Serine, Homo sapiens *ChemBlink: L-Serine *ChemBlink: D-Serine Luokka:Aminohapot
Poprock

Pop-rock on musiikkia, joka yhdistelee pop- ja rock-elementtejä. Pop-rock kehittyi 1960-luvun Britanniassa ja Yhdysvalloissa. == Tunnettuja pop-rock- yhtyeitä ja -artisteja == Kotimaisia: * Neljä ruusua * The Rasmus * PMMP * Tiktak * Sunrise Avenue * Indica * Negative * Leevi and the Leavings * Dingo * Sig * Haloo Helsinki! * Apulanta Ulkomaisia: * Beatles * Coldplay * Guano Apes * Avril Lavigne * Paramore * Pink * Kings of Leon * Tokio Hotel * 5 Seconds of Summer * Adam Lambert *
Pest

Pest on lääni Keski-Unkarissa pääkaupunki Budapestin ympärillä. Pestin lääni rajautuu Nógrádin, Hevesin, Jász-Nagykun-Szolnokin, Bács-Kiskunin, Fejérin ja Komárom-Esztergomin lääneihin sekä pohjoisessa Slovakiaan. Läänin hallintokeskus on Budapest, vaikka Budapest ei kuulukaan Pestin lääniin, vaan se muodostaa oman lääninsä. Pestin läänin pinta-ala on 6 390 km² ja sen väkiluku arviolta 1 226 115 (vuonna 2015). Suurin osa läänistä on maastoltaan alavaa Unkarin Suurta alankoa, ainoastaan pohjoisessa ja lännessä on kukkuloita. Läänin poikki virtaa Tonava, joka tekee Vácin kaupungin kohdalla jyrkän mutkan etelään. Tämän ns. Tonavan mutkan luona kohoaa kuuluisa Visegrádin linna. Mielenkiintoisia kaupunkeja Pestin läänin alueella ovat kulttuurihistorialtaan rikkaat Szentendre ja Gödöllő. Gödöllőn lähellä sijaitsee autourheilufaneille tuttu Hungaroring-ajorata. Läänin muita suurehkoja kaupunkeja ovat Érd, Cegléd, Dunakeszi ja Budaörs. == Väestö == === Kaupungit === Pestin läänissä on 36 kaupunkia, mikä on eniten Unkarin lääneistä. Vuoden 2001 asukasluvun mukaan järjestettynä: Monor (20 975) Nagykáta (12 865) Ráckeve (8912) Cegléd (37 939) Vecsés (18 664) Budakeszi (12 793) Tököl (8799) Vác (33 903) Százhalombatta (16 963) Pécel (12 740) Ócsa (8785) Gödöllő (31 263) Dunaharaszti (16 931) Pilisvörösvár (12 699) Tura (8009) Dunakeszi (29 208) Fót (16 195) Szigethalom (12 643) Aszód (5972) Budaörs (24 228) Dabas (16 021) Albertirsa (11 457) Dunavarsány (5810) Szigetszentmiklós (24 201) Abony (15 781) Pilis (10 721) Örkény (4973) Gyál (21 184) Göd (15 329) Veresegyház (10 707) Nagymaros (4470) Nagykőrös (25 795) Pomáz (14 405) Üllő (9881) Szob (2960) Szentendre (22 796) Gyömrő (13 669) Kistarcsa (9306) Visegrád (1654) === Kylät === Acsa Dunabogdány Kismaros Páty Szigetbecse Törökbálint Alsónémedi Ecser Kisnémedi Penc Szigetcsép Törtel Apaj Erdőkertes Kisoroszi Perbál Szigetmonostor Újhartyán Áporka Farmos Kocsér Perőcsény Szigetszentmárton Újlengyel Bag Felsőpakony Kosd Péteri Szigetújfalu Újszilvás Bernecebaráti Galgagyörk Kóspallag Pilisborosjenő Szokolya Úri Bénye Galgahévíz Kóka Piliscsaba Sződ Üröm Biatorbágy Galgamácsa Kőröstetétlen Pilisjászfalu Sződliget Valkó Budajenő Gomba Leányfalu Pilisszántó Tahitótfalu Vasad Budakalász Halásztelek Letkés Pilisszentiván Taksony Vácduka Bugyi Herceghalom Lórév Pilisszentkereszt Tatárszentgyörgy Vácegres Ceglédbercel Hernád Maglód Pilisszentlászló Táborfalva Váchartyán Csemő Hévízgyörk Majosháza Pócsmegyer Tápióbicske Váckisújfalu Csévharaszt Iklad Makád Pusztavacs Tápiógyörgye Vácrátót Csobánka Inárcs Márianosztra Pusztazámor Tápióság Vácszentlászló Csomád Ipolydamásd Mende Püspökhatvan Tápiószecső Vámosmikola Csömör Ipolytölgyes Mikebuda Püspökszilágy Tápiószele Verőce Csörög Isaszeg Mogyoród Rád Tápiószentmárton Verseg Csővár Jászkarajenő Nagybörzsöny Remeteszőlős Tápiószőlős Zebegény Dánszentmiklós Kakucs Nagykovácsi Solymár Tárnok Zsámbék Dány Kartal Nagytarcsa Sóskút Telki Zsámbok Délegyháza Káva Nyáregyháza Sülysáp Tésa Diósd Kemence Nyársapát Szada Tinnye Domony Kerepes Őrbottyán Szentlőrinckáta Tóalmás Dömsöd Kiskunlacháza Pánd Szentmártonkáta Tök == Lähteet == == Aiheesta muualla == *
Noitavasara

Noitavasara eli Malleus maleficarum () on noitavainojen aikaan vuonna 1486 julkaistu kirja. Sen kokosi inkvisiittori Heinrich Kramer (n. 1430–1505), ja hän liitti kirjaan munkkiveljensä Jakob Sprengerin (1436–1495) nimen ilman tämän suostumusta.The "Malleus Maleficarum" and the Construction of Witchcraft: Theology and Popular Belief (2003), s. 19. Noitavasarassa annetaan yksityiskohtaisia ohjeita noitien kuulusteluun ja tunnistamiseen; kidutuksella hankittua tunnustusta pidettiin luotettavana. Noitavasarassa musta magia selitetään osaksi kerettiläistä harhaoppia, jota vastaan inkvisitio taisteli. Noituus on jaettu 14 lajiin. Kerettiläisyytenä pidetään myös sitä, että noitien vaikutukseen ei uskottu: "Hairesis maxima est opera maleficarum non credere." Saadakseen teokselle arvovaltaa Kramer esitti kirjan Kölnin yliopiston teologian laitokselle toukokuussa 1487, mutta hyväksymistodistuksen aitoutta on epäilty. Nykyisin todistusta pidetään aitona, mutta oletetaan, että todistuksen antajat eivät olleet kirjaa lukeneet. Teoksen merkitystä on historioitsija Mirkka Lappalaisen mukaan sekä liioiteltu että mystifioitu. Pohjolassa se tunnettiin aika heikosti, ja suomalainen Henrik-tietokanta tuntee siitä vain yhden maininnan, jonka mukaan hovioikeudenneuvos Adam Ingeletin kappale oli vuonna 1740 myyty huutokaupassa. Kirjasta otettiin vuosina 1487–1520 kolmetoista painosta ja 1574–1669 kuusitoista painosta. Kirja oli suosittu laajalti Euroopassa ja sekä katolisten että protestanttien hyväksymä. Katolisetkin tukeutuivat teokseen, vaikka jo 1490 kirja oli kielletty paavin päätöksellä ja lisätty Index Librorum Prohibitorumiin eli roomalaiskatolisen kirkon kiellettyjen kirjojen listaan. Vuonna 2014 Noitavasara ilmestyi suomenkielisenä käännöksenä.Mankkinen, Jussi: Noitavasara kuuluu maailman tuhoisimpiin kirjoihin. Yle.fi 29.9.2014. Viitattu 29.9.2014. ==Lähteet== ==Aiheesta muualla== * Noitavasara englanniksi vuoden 1928 käännöksenä Luokka:Kristillinen kirjallisuus Luokka:Okkulttiset kirjat Luokka:Inkvisitio Luokka:Noitavainot Luokka:1400-luvun kirjat Luokka:Seulonnan keskeiset artikkelit
Urho Kekkosen kansallispuisto

Urho Kekkosen kansallispuisto () on vuonna 1983 perustettu, Savukosken, Sodankylän ja Inarin kuntien alueella sijaitseva kansallispuisto. Puiston pinta-ala on 2 549 neliökilometriä, ja se on Suomen toiseksi suurin kansallispuisto. Vuonna 2023 puistossa kävi 417 600 kävijää, ja se on myös Suomen toiseksi suosituin kansallispuisto. Kansallispuiston pohjoisen osan halki virtaa Suomujoki. Aluetta hoitaa Metsähallitus ja se on osa UK-puisto- Sompio-Kemihaara-Natura 2000 -luonnonsuojelualuetta. __NOTOC__ == Alue == Kansallispuisto on monipuolinen. Sen länsiosan viitoitettu alue on myös kokemattomalle vaeltajalle helppo kohde, kun taas puiston erämaiset kohteet ovat hyvä paikka pitkille ja vaativille eräretkille. Urho Kekkosen kansallispuistoon suuntautuvat vaellukset aloitetaan useimmiten Kiilopään tunturikeskukselta, Suomujoen varressa sijaitsevalta Aittajärveltä tai Raja- Joosepista, ja vaeltajat päätyvät usein Saariselän tunturijonon ympäristöön, esimerkiksi alueen korkeimman tunturin, Sokostin, huipulle. Useat retkeilijöistä myös yöpyvät sen juurella sijaitsevan Luirojärven rannoille rakennetuissa autiotuvissa. Kansallispuiston luontoon kuuluvat niin mahtavat tunturit kuin laajat suoalueetkin, unohtamatta myöskään metsäisiä kairoja. Poronhoidolla on alueella pitkät perinteet, ja se on edelleen alueen keskeinen elinkeino. Siitä muistuttamassa alueella on peurahautoja, poroaitoja, kämppiä sekä entisöityjä kolttakenttiä. thumb|Harrijärvi == Katso myös == * UKK-reitti == Lähteet == == Aiheesta muualla == * Urho Kekkosen kansallispuisto Luontoon.fi:ssä * Metsähallituksen uutinen kansallispuiston 20-vuotispäivänä vuonna 2003, sisältää tietoa kansallispuiston perustamista edeltäneestä ajasta (Arkistoitu versio) * Kiilopään tunturikeskus * Urho Kekkosen kansallispuiston karttoja * Luokka:Suomen kansallispuistot Luokka:Inarin nähtävyydet Luokka:Inarin luonto Luokka:Savukosken luonto Luokka:Urho Kekkosen kunnianosoitukset Luokka:Lapin maakunnan luonnonsuojelualueet Luokka:Sodankylän luonto Luokka:Seulonnan keskeiset artikkelit
Mittaustekniikka

Mittaustekniikka on yleiskäsitteenä minkä tahansa fysikaalisen suureen kvantitatiiviseen todentamiseen käytetty tekniikka. Kysymyksessä voi olla arkisten asioiden kuten kauppatavaran painon, oikeammin massan määritys. Jopa lukumääriä mitatessa tarvitaan tiettyä tekniikkaa, vaikka esimerkiksi ihminen kykenee havaitsemaan lukumäärän mittaamattakin suunnilleen seitsemään riippuen mitattavasta tavarasta. Uudella teknologialla pystytään mittaamaan kaukaisia kohteita avaruudessa, hyvin pieniä kohteita kuten alkeishiukkasia ja niiden ominaisuuksia. == Matkojen mittaaminen == Erityisesti mittaustekniikkaa pidetään silti soveltuvana ihmisen kannalta luontevien etäisyyksien, pituuksien, siis matkan mittaamista. Matkojen mittaus on jo antiikin aikainen, jopa esihistoriallinen keksintö. Se perustuu etupäässä yhdenmukaisten kolmioiden mittaamiseen. Koska viimeistään jo Pythagoras tiesi yhdenmuotoisten suorakulmaisten kolmioiden periaatteet, on matkojen, kuten etäisyyksien ja korkeuksien mittaaminen perustunut kolmionmittaukseen, joka on edelleen käytössä. Nykyään kuitenkin satelliittipaikannus antaa täsmällisempiä tuloksia, ja esimerkiksi kartoitus suoritetaan ilmakuvien ja satelliittien avulla. Erityisesti sotateknologian käytössä on erityisiä optisia etäisyysmittareita, jotka perustuvat silmien hyvään koordinaatioon. Mittaajan toinen silmä katsoo asteikkoa ja toinen maisemaa. Lahjakkaimmilla mittaajilla asteikko ikään kuin tipahtaa maastoon, ja etäisyyksiä voidaan lukea näin suoraan numeerisesti. == Katso myös == *Metrologia *
VR (täsmennyssivu)

VR tarkoittaa seuraavia asioita: * * VR-Yhtymä, VR, suomalainen raideliikenteen liikennöitsijä * Victorian Railways, VR, australialainen raideliikenteen liikennöitsijä * Vapaudenristin ritarikunta, VR, suomalainen ansioritarikunta * Velvet Revolver, VR, rockyhtye * Victoria Regina, VR, Ison- Britannian ja Irlannin yhdistyneen kuningaskunnan kuningatar * VR-3B "Tyko", armeijan kenttäradio. * Vasenryhmä, eduskuntaryhmä * VR, virtual reality eli virtuaalitodellisuus * VR, venäläinen hermokaasu (myös nimillä Substance 33 tai R-33)
Etelänmerinorsu

Etelänmerinorsu eli etelänisohylje (Mirounga leonina) on suurikokoinen varsinaisiin hylkeisiin (Phocidae) kuuluva merinisäkäs. Se on saanut nimensä suuren kokonsa sekä aikuisen uroksen kärsämäisen kuonon takia. Etelänmerinorsujen lukumääräksi on arvioitu noin 650 000 yksilöä. == Koko == vasen|thumb|Taistelevat urokset Urosmerinorsu voi kasvaa 6,5 metriä pitkäksi ja painaa jopa 3600 kg. Naaraat ovat paljon pienempiä. == Levinneisyys == Etelänmerinorsut elävät lähellä Etelämannerta. Niitä oli ennen paljon Tasmaniassa, mutta ne on sieltä metsästetty liki sukupuuttoon. Niitä nähdään toisinaan Uudessa-Seelannissa ja Etelä-Afrikassa. Puolet kokonaiskannasta pesii Etelä-Georgian saarilla; muut pesimäalueet ovat Macquariensaari, Heardinsaari ja Kerguelen. == Ravinto == Etelänmerinorsut saalistavat ennen kaikkea mustekaloja. == Lähteet == Luokka:Hylkeet Luokka:Etelämantereen eläimistö
Kenttä

Kenttä voi tarkoittaa seuraavia: * kenttä, avoin ja jokseenkin tasainen maa- alue ** urheilukenttä, varsinkin yleisurheilua tai erilaisia pallopelejä varten tasoitettu alue tarpeellisine kiinteine rakenteineen * taistelukenttä, alue, jossa sodan aikana käydään taisteluja * kenttä, tietokone- ja videopelissä alue tai ala, jolla toiminta tapahtuu * kenttä, fysiikassa suure, jonka arvo vaihtelee avaruuden ja ajan eri kohdissa; erityisesti vuorovaikutuksia välittävä kenttä kuten sähkö- tai magneettikenttä * kenttä, politologiassa tapa hahmottaa poliittisten ryhmien ideologinen etäisyys toisistaan * kenttä, matematiikassa kuvaus, joka liittää jokaiseen määrittelyjoukon alkioon ko. alkioon liittyvän vektoriavaruuden alkion * kenttä, sosiologiassa varsinkin Pierre Bourdieun kehittämä käsite (Bourdieulla erilaisten pääomalajien muodostamia objektiivisten suhteiden järjestelmiä) * näkökenttä, silmän havaitsema alue * Kenttä, sukunimenä: ** Aaro Kenttä (1933–1978), suomalainen Tilastokeskuksen ylijohtaja ** Eino Kenttä (1906–1952), suomalainen kiekonheittäjä ** Miina Ruokolainen, o.s. Kenttä (s. 1986), suomalainen seiväshyppääjä ** Nelli Kenttä (s. 1996), suomalainen valokuvaaja, toimittaja ja kirjailija * Kuvitteellisia: **Lauri Kenttä (Clark Kent), Teräsmiehen nimestä joskus käytetty suomennos.
Catilina

Lucius Sergius Catilina (108–62 eaa.) oli roomalainen poliitikko. Hänet tunnetaan parhaiten Catilinan salaliitosta, jonka oli tarkoitus kaataa Rooman tasavalta, ennen muuta ylhäisten sukujen hallitsema senaatti. Catilina syntyi köyhään aatelissukuun. Hänen kerrotaan olleen kauhea kasvoiltaan. Hän oli mukana liittolaissodassa Pompeiuksen ja Ciceron kanssa. Hän tuki Sullaa 80-luvulla eaa. käydyssä sisällissodassa. Catilina oli vuonna 68 eaa. preetori Africassa. Tämän jälkeen häntä syytettiin vallan väärinkäytöstä, mutta hänet vapautettiin syytteistä. Cicero voitti hänet konsulinvaalissa 63 eaa. Catilina alkoi järjestellä salaliittoa. Cicero sai tämän selville ja julkisti asian senaatissa. Catilina pakeni Etruriaan. Seuraavana vuonna armeija sai hänet kiinni ja hän kuoli seuranneessa taistelussa. Catilinan salaliitto on yksi Rooman tasavallan kuuluisimmista tapauksista. Ciceron pitämät Catilinan syytöspuheet, joita oli useita, kuuluvat maailmanhistorian tunnetuimpiin puheisiin retoristen ansioidensa vuoksi. Cicero otti irti kaiken mahdollisen poliittisen hyödyn tapauksesta. Hän sai myös arvonimen pater patriae. Sallustiuksen laatima Catilinan salaliitto (40-luvulla eaa.) on toinen keskeisistä lähteistä Catilinan elämälle. == Kirjallisuutta == * * Sallustius: Catilinan salaliitto. Teoksessa * Luokka:Roomalaiset poliitikot Luokka:Salaliittojen jäsenet
Behram

Behram (myös Burham, n. 1765–1840) oli intialainen murhaaja, joka toimi pahamaineisen tugeeni-kultin johtajana. Häntä pidetään maailman pahimpana sarjamurhaajana, koska hänen tiedetään murhanneen vuosina 1790–1830 aikana peräti 931 ihmistä. Behram itse väitti tappaneensa ainoastaan 125 ihmistä. Hän murhasi uhrinsa kuristamalla heidät rituaalisesti perinteisellä ruhmal- kulttivaatteella. Behram tuomittiin oikeudenkäynnissä kuolemaan ja hirtettiin. Behramin oikeudenkäynnin jälkeen englantilaiset aloittivat kampanjan kulttia vastaan ja onnistuivat lakkauttamaan sen. == Aiheesta muualla == * * * Luokka:Intialaiset sarjamurhaajat Luokka:Murhasta teloitetut‎ Luokka:Vuonna 1765 syntyneet Luokka:Vuonna 1840 kuolleet
Paramaribo

Paramaribo on Surinamen pääkaupunki. Vuonna 1996 sen asukasluvuksi arvioitiin noin 220 000\. Vuonna 2004 Paramaribon piirissä asui 243 000 henkeä eli puolet koko maan väestöstä.Suriname Citypopulation Kaupunki sijaitsee Suriname-joen rannalla noin 15 kilometriä Atlantin rannalta sisämaahan. Paramaribon vanhakaupunki on Unescon maailmanperintöluettelossa. == Historia == Britit asuttivat alueen vuonna 1630 ja 1650 kaupungista tuli uuden englantilaissiirtokunnan pääkaupunki. Alueen hallinta vaihtui brittien ja hollantilaisten välillä useasti, mutta se oli hollantilaisten hallussa vuodesta 1815 aina Surinamen itsenäistymiseen vuonna 1975. Kaupunkilaiset ovat pääasiassa intialaista, paikallista, afrikkalaista ja hollantilaista syntyperää. Kaupungissa riehui suuret tulipalot tammikuussa 1821 ja syyskuussa 1832. ==Hallinto== Paramaribo muodostaa oman piirinsä. Kaupunki on jaettu 12 kaupunginosaa vastaavaan alueeseen (). Alueet ovat: *Beekhuizen *Blauwgrond *Centrum Paramaribo *Flora *Latour *Livorno *Munder *Pontbuiten *Rainville *Tammenga *Weg naar See *Welgelegen == Lähteet == == Aiheesta muualla == Luokka:Etelä-Amerikan pääkaupungit Luokka:Surinamen kaupungit Luokka:Unescon maailmanperintökohteet Surinamessa
Treoniini

Treoniini (C4H9NO3) kuuluu luonnon 20 yleisimpään aminohappoon. Se on seriinin ohella toinen kahdesta aminohaposta, joissa on alkoholi- eli hydroksyyliryhmä, ja nämä kaksi aminohappoa ovat muutenkin hyvin toistensa kaltaiset: treoniinissa on metyyliryhmä 3-hiilessä, jossa seriinissä on vety. Treoniini on välttämätön aminohappo. Treoniinilla on kaksi kiraalista keskusta, joten sillä on neljä stereoisomeeristä muotoa. Luonnossa esiintyvä treoniini, L-treoniini, on (2S,3R)-2-amino-3-hydroksibutaanihappo. L-treoniinin moolimassa on 119.12 g/mol, sulamispiste 255 °C ja CAS-numero 72-19-5. D-treoniinin sulamispiste on 274 °C ja CAS-numero 632-20-2, DL-treoniinin sulamispiste on 274 °C ja CAS-numero 80-68-2. L(+)-allo-treoniinin sulamispiste on 272 °C ja CAS-numero 28954-12-3 sekä D(-)-allo-treoniinin sulamispiste on 276 °C ja CAS-numero 24830-94-2. Sen isoelektrinen piste on 5,60. Treoniinin sivuketju voidaan glykosyloida, ja treoniinikinaasit voivat fosforyloida sen fosfotreoniiniksi. ==Lähteet== == Aiheesta muualla == *PubChem: Threonine *DrugBank: L-Threonine *Human Metabolome Database: L-Threonine *KEGG: L-Threonine *ChemBlink: L-Threonine *DrugBank: D-Threonine *ChemBlink: D-Threonine *ChemBlink: DL-Threonine *ChemBlink: L(+)-allo- Threonine *ChemBlink: D(-)-allo-Threonine Luokka:Välttämättömät aminohapot
Operaatio (sodankäynti)

Operaatio on sodankäynnissä useammista taisteluista muodostuva sotatoimi, jolla on jokin taisteluita yhdistävä ja niitä suurempi tavoite. Sota taas koostuu operaatioista. Koska operaatio koostuu taisteluista, se tapahtuu yleensä laajalla alueella. Operaatiolle on saatettu antaa salaamissyistä koodinimi, joka ei välttämättä kuvaa kohdettaan lainkaan. Operaatio ei välttämättä johda suoriin taisteluihin. Esimerkiksi operaatio Barbarossa oli Saksan sotatoimi toisessa maailmansodassa Neuvostoliiton kukistamiseksi taisteluilla Pohjoiselta jäämereltä Mustallemerelle ulottuvalla alueella. ==Katso myös== * Luettelo sotilasoperaatioista * Operaatiotaito * Sodankäynnin toiminnalliset tasot Luokka:Sodankäynnin strategia
Operaatio

Operaatiolla tarkoitetaan toimitusta tai toimenpidettä, esimerkiksi seuraavanlaisia: * operaatio eli leikkaus, kirurginen toimenpide * looginen operaatio, kuten ei, ja, tai ( eg, \land, \lor) * matemaattinen operaatio, kuten laskutoimitus. * sotilaallinen operaatio
2S1 Gvozdika

250px|thumb|right|Suomalainen 122 PsH naamioituna tuliasemassa Rovajärvellä. 2S1 "Gvozdika" (, suom. neilikka, Suomen puolustusvoimissa nimellä 122 panssarihaupitsi 74) on MT-LB-kuljetuspanssarivaunun alustalle rakennettu panssaroidulla itsevetävällä lavetilla liikkuva panssarihaupitsi. Venäjän asevoimissa se tunnetaan myös nimellä SAU-122. Suomen puolustusvoimissa panssarihaupitsia käytetään mekanisoidun taisteluosaston tykistöosana kahtena patteristona, joissa niitä on yhteensä 18 kappaletta. Mekanisoitua taisteluosastoa voidaan käyttää sellaisenaan esimerkiksi valmiusyhtymän osana. Panssarihaupitsi on panssaroitu kranaatinsirpaleita ja kiväärikaliiperisten aseiden tulta vastaan. Siinä on 360 astetta kääntyvä torni, johon tykki on sijoitettu. Kaikki tulitoimintaan tarvittavat laitteet ja viestivälineet on sijoitettu vaunun sisälle. Vaunuun mahtuu kerrallaan 40 tykin laukausta. Vaunu kykenee ylittämään vesistön hyvin pienellä valmistelulla ja siinä on NBC- varustus, joka suojaa miehistöä kemiallisilta aseilta. Panssarihaupitsin tykki 2A31 on lähes sama kuin Suomessakin käytössä oleva neuvostoliittolainen D-30/122 H 63. Sen suurin kantama on noin 15 km. Tykki on varustettu latauslaitteella, joka työntää lataussillalle asetetun ammuksen ja kartussin panoskammioon. 2S1 tuli käyttöön Neuvostoliiton armeijassa 1970-luvulla ja se nähtiin ensi kerran julkisesti paraatissa Puolassa 1974, jolloin se sai Yhdysvalloissa koodinimen M1974.Trewhitt: s. 124 Asetta on valmistettu Bulgariassa, Puolassa ja Neuvostoliitossa. == Ominaisuudet == * Panssaroidulle tela-alustalle sijoitettu kenttähaupitsi * Pääase: 2A31-haupitsi * Kaliiperi: 122 mm * Putken pituus: 4 270 mm * Suurin kantama: 15 km * Putken korot: -3...+70° * Ampumasektori: 360° * Ampumatarvike: Sirpalekranaatti 35 kpl ja ontelokranaatti 5 kpl * Sirpalekranaatin paino: 22 kg * Kranaatin lähtönopeus suurimmalla panoksella: 680 m/s * Tulinopeus: 5 laukausta minuutissa * Laukauksia vaunussa: 40 kpl * Paino: noin 16 t * Suurin tienopeus: < 60 km/h (Testattu loivassa alamäessä 63 km/h) * Toimintaetäisyys: 400 km * Miehistö: 4 (vaununjohtaja, ajaja, lataaja, ampuja) == Lähteet == * Suomen puolustusvoimat: Panssarihaupitsi 122 PSH 74 * *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 124) === Viitteet === == Aiheesta muualla == Luokka:Neuvostoliittolaiset telatykit Luokka:Suomen puolustusvoimien tykkikalusto
Tapaninvainio

Tapaninvainio () on pientalovaltainen asuinalue Koillis-Helsingissä. Yhdessä Tapanilan kanssa se muodostaa Tapaninkylän kaupunginosan. Alueella asuu noin 8000 asukasta. Tapaninvainiolla on hyvät ulkoilumahdollisuudet Vantaanjoen ja Tuomarinkylän kartanon läheisyydessä. Alue sijaitsee Vantaanjoen itärannalla. Tapaninvainion pohjoispuolella kulkeva Tapaninkyläntie toimii rajana Suutarilan Töyrynummeen ja Siltamäkeen päin. Idässä Kotinummentien toisella puolella alkaa Tapanila. Etelässä naapureina ovat Ylä-Malmin ja Pukinmäen kaupunginosat. Tapaninvainiosta on useita bussiyhteyksiä Helsingin keskustaan, Itäkeskukseen, Lentokentälle sekä Malmin ja Pukinmäen juna-asemille. == Historiaa == Keskeinen osa Tapaninvainion historiaa on Kapteenskanmäki, joka on nykyään leikki- ja ulkoilupaikka. Mäki on saanut nimensä venäläisen kapteenskan ja kreivittären Manfeja Multanovskajan mukaan. Tyylikkäästi pukeutuva kapteenska puhuvine papukaijoineen oli tuttu hahmo alueen asukkaille. Kapteenskanmäellä sijaitsi Multanovskajan kartano, eläintalli, makeistehdas ja sodan aikana pommisuoja, Karhusuontien toisella puolella. Kartano – alun perin Åsmuksen tilan päärakennus – purettiin lopulta pahasti rappeutuneena vuonna 1957. Sen rakennusvuodeksi mainitaan seinähirsiin tehtyjen merkintöjen mukaan 1811. == Lähteet == * Helsinki alueittain (2005). Malmin peruspiirin aluejako ja tilastotietoja. == Aiheesta muualla == *Tapaninvainion nettisivut *Tapaninvainion kaupunginosayhdistys * Tarinoita Tapaninvainiosta -historiablogi * Muistelmia ja haastatteluita Kapteenskan kartanosta * Tapaninvainio satelliitista. Lännessä rajana on Vantaanjoki, pohjoisessa Tapaninkyläntie, idässä esimerkiksi Syystie (Ylä-Malmiin päin) ja Kotinummentie (Tapanilaan) sekä etelässä Pukinmäentie (Pukinmäkeen). Luokka:Tapaninkylä Luokka:Helsingin osa-alueet
Interventio

Interventiolla voidaan tarkoittaa: * Sotilaallista väliintuloa * Kansainvälisessä politiikassa myös ei-sotilaallista puuttumista toisen valtion sisäisiin asioihin * Lääketieteessä lääketieteellisen laitteen (esimerkiksi katetrin) asettamista potilaan kehoon * Talouspolitiikassa: ** valtion puuttumista talouselämään, katso interventionismi ** keskuspankin osallistumista valuuttamarkkinoille ostajana tai myyjänä vaikuttaakseen valuuttakursseihin. * Sosiaalista väliintuloa, kuten esimerkiksi läheisten auttaessa alkoholista tai huumausaineista riippuvaiseksi tullutta sukulaista * Lakikielessä: ** välittämistä eli sovittelua ** kahden asianosaisen käydessä oikeutta kolmannen väliintuloa joko oman etunsa turvaamiseksi tai jommankumman avuksi. Luokka:Seulonnan keskeiset artikkelit
Luettelo Yhdysvaltain sotilaallisista interventioista

==1800-luku== * 1802–1805 Ensimmäinen barbareskisota * 1815 Toinen barbareskisota * 1898 Yhdysvaltain-Espanjan sota, Kuuban miehitys 1898–1902, Filippiinien itsenäisyysliikkeen nujertaminen, Puerto Ricon ja muiden Espanjan siirtokuntien miehitys. * Havaijin liittäminen Yhdysvaltoihin 1898. ==1900-luku== * Boksarikapinan taltutus Kiinassa 1900. * Ensimmäiset sotilastukikohdat Panamassa 1904–1999. * Kuuban miehitys 1906–1909. * Dominikaanisen tasavallan miehitys 1905–1907; 1912; 1914, 1916–1924; hallitsi valtiontaloutta 1905–1941. * Nicaraguan miehitys 1909–1933, hallitsi valtiontaloutta 1910–1924 * Kuuban miehitys 1917–1922. * Sotaretket Meksikoon 1914 ja 1916–1917. * Haitin miehitys 1915–1934. * Ensimmäinen maailmansota * 15000 miehen joukot Murmanskissa, Arkangelissa ja Vladivostokissa Venäjällä 1918–1920. * Toinen maailmansota * Korean miehitys 1945–1949 * Saksan miehitys 1945–1954 * Japanin miehitys 1945–1957 * Korean sota * CIA:n tukema vallankaappaus Guatemalassa 1954 * Libanonin kriisi 1958 * Sikojenlahden maihinnousu 1961 * 1964–1975 Vietnamin sota * Dominikaanisen tasavallan miehitys 1965 * 1982–1984 rauhanturvajoukkoja Libanonissa. * Grenadan miehitys 1983 * Nicaraguan satamien miinoitus 1984. * Libyan pommitus 1986. * Panaman miehitys 1989-1990 * Vuoden 1991 Persianlahden sota, 425 000 miestä vapauttamaan Irakin miehittämä Kuwait. * 1994–1995 rauhanturvajoukkoja Somaliaan. * Operaatio Vigilant Warrior 1994, Yhdysvaltain sotilasoperaatio Irakissa. Yhdysvallat epäili kahden Kuwaitin suuntaan liikkuvan irakilaisdivisioonan olevan hyökkäämässä Kuwaitiin. * Haitin miehitys 1994– ja sen jälkeinen 2400 miehen rauhanturvajoukko. * Bosnia ja Hertsegovina ja Makedonia rauhaturvajoukkoja 1995–. * Ohjusisku Sudaniin ja Afganistaniin elokuussa 1998.CNN, August 22, 1998 * Operaatio Desert Strike 1998, Yhdysvaltain laivaston ohjusisku Irakiin. * Jugoslavian pommitukset 1999. * Itä-Timor pieni määrä rauhanturvajoukkoja 1999– ==2000-luku== * 2001–2021 Sota Afganistanissa. * 2003–2011 Irakin sota. ==Lähteet== * US Military Interventions United States Wars and Major Military Interventions, 1898-2000 ===Viitteet=== Luokka:Yhdysvaltain sotahistoria Interventioista Yhdysvaltojen interventioista
Alaonttolaskimo

Alaonttolaskimo () on ihmisillä alavartalolta sydämeen verta tuova suuri verisuoni,Verenkiertoelimet, Oulu.fi jota kutsutaan muilla eläimillä takaonttolaskimoksi (). Se alkaa reisilaskimoiden yhtyessä hieman napatason alapuolella selkärangan edessä. Jalkojen laskimoveren lisäksi alaonttolaskimoon laskevat maksan laskimot, joiden kautta tulee suurin osa ruuansulatuskanavan verestä ravinteineen. Alaonttolaskimo yhtyy sydämen oikeaan eteiseenArtikkeli: Verekierto, Pieni Tietosanakirja osa 4, Otava 1928 ilman läppää. == Lähteet == Luokka:Laskimot